**ЈАВНИ ПОЗИВ**

**ЗА ДОСТАВЉАЊЕ ПОНУДА У ПОСТУПКУ НАБАВКЕ ЕКСПЕРТСКЕ УСЛУГЕ ЗА ОБЛАСТ РОДНО ОДГОВОРНОГ БУЏЕТИРАЊА У ЦИЉУ ПРУЖАЊА ПОДРШКЕ ЛОКАЛНИМ САМОУПРАВАМА У ОБЛАСТИ ГРАЂАНСКОГ УЧЕШЋА И ТРАНСПАРЕНТНОСТИ НА ЛОКАЛНОМ НИВОУ**

1. **УВОД**

У оквиру пројекта „Унапређење примене принципа доброг управљања у локалним самоуправама“ који финансира Канцеларија Уједињених нација за пројектне услуге (УНОПС), Стална конференција градова и општина – Савез градова и општина (СКГО) расписује јавни позив за достављање понуда у поступку набавке експертских услуга пружања подршке локалним самоуправама у следећој области:

|  |  |
| --- | --- |
| **Број и назив области:**  | **Услуга** |
| 1. Унапређење грађанског учешћа и транспарентности на локалном нивоу и
 | * 1. Експертске услуге у области родно одговорног буџетирања
 |

**2. ОСНОВНЕ ИНФОРМАЦИЈЕ О ПРОЈЕКТУ “УНАПРЕЂЕЊЕ ПРИМЕНЕ ПРИНЦИПА ДОБРОГ УПРАВЉАЊА У ЛОКАЛНИМ САМОУПРАВАМА“**

СКГО спроводи пројекат „Унапређење примене принципа доброг управљања у локалним самоуправама“ у оквиру програма „**ПРО - Локално управљање за људе и природу“**, који заједнички спроводе агенције Уједињених нација у Србији - УНОПС, УНИЦЕФ, УНФПА и УНЕП, у сарадњи са Владом Републике Србије и уз финансијску подршку Владе Швајцарске.

Пројекат има за циљ да обезбеди подршку јединицама локалне самоуправе (у даљем тексту: ЈЛС) у јачању капацитета потребних за усвајање и примену принципа доброг управљања (владавина права, одговорност, ефикасност, делотворност, транспарентност, партиципација, равноправност и антидискриминација) у свакодневној пракси у циљу професионализације и модернизације рада локалне самоуправе као сервиса грађанима.

Кроз пројекат биће пружена директна техничка подршка (тзв. пакети подршке) за 15 локалних самоуправа у областима доброг управљања као што су:

1. Административна ефикасност и делотворност;
2. Грађанско учешће и транспарентност, и
3. Одговорност и спречавање корупције.

**Пакет подршке за унапређење грађанског учешћа и транспарентности** на локалном нивоу има за циљ да пружи подршку локалним самоуправама да своје поступање ускладе са релевантним стратешким и законодавним оквиром који се односи на процес укључивања грађана у послове локалне самоуправе, као и на транспарентност у обављању послова локалне самоуправе.

Подршка подразумева унапређење постојећих или развој нових процедура и аката у ЈЛС, у складу са развијеним моделима, а експерти ће пружати подршку у форми обука, менторског рада и друге видове саветодавне подршке.

**3. ПРОПОЗИЦИЈЕ ЈАВНОГ ПОЗИВА И ОБАВЕЗАН САДРЖАЈ ПОНУДЕ**

СКГО расписује јавни позив за набавку експертске услуге за област родно одговорног буџетирања у циљу пружања подршке локалним самоуправама у области грађанског учешћа и транспарентности.

Опис послова и друга пратећа документација за ову експертску експертску позицију у областима доброг управљања су у прилогу маил-а.

**На овај позив могу да се јаве само физичка лица**.

Запослени у органима јавне управe и локалне самоуправе не могу да учествују у овом поступку набавке за пружање експертске услуге.

У зависности од резултата остварених на конкурсу, као и Правилником о спровођењу набавки за потреба Сталне конференције градова и општина, заинтересовани кандидати могу бити ангажовани у једној или више локалних самоуправа.

Одабрани експерти ће у међусобној сарадњи кроз формирање експертских тимова за сваку појединачну ЈЛС и уз координацију пројектног и стручног тима СКГО, у једној или више одабраних ЈЛС, реализовати активности предвиђене пакетом подршке и прилагођене потребама и приоритетима ЈЛС.

**Bредност хонорара по експертском дану је бруто 210 УСД по дану ангажовања експерта. Исплата хонорара ће се исплаћивати у динарима (РСД) по пројектном курсу.**

**Експертски хонорар биће исплаћиван периодично, с тим да ће уговором о пружању експертских услуга бити детаљно регулисан начин плаћања.**

**4. САСТАВ ПОНУДА, НАЧИН ПОДНОШЕЊА ПОНУДА И КРИТЕРИЈУМИ ЗА ИЗБОР**

Понуде се достављају електронским путем на адресу secretariat@skgo.org, са назнаком у субјекту: ***Понуда. Експертске услуге у области родно одговорног буџетирања,***  најкасније до **28.4.2024. до 16.00 часова.**

У склопу понуде обавезно је доставити:

**1. Радну биографију (CV)** на српском језику експерта/ лица који ће спроводити послове у складу са описом посла за експертске услуге за коју се конкурише (модел у прилогу)

**2.** **Изјаву о испуњености услова** (образац у прилогу)

**3. Пропратно писмо** (у слободној форми где се ближе образлаже искуство и вештине за релевантну област)

**Некомплетне понуде неће бити разматране.**

У складу са процедурама за спровођење набавки СКГО, критеријум за оцену понуда је: оцена Комисије CV/радне биографије експерта.

**Рок за пријаву кандидата је 28.април 2024. године (до 16 часова).**

СКГО поштује родну равноправност и гарантује једнаке могућности при ангажовању. Уз све наводе у CV-у који се односе на квалификације и искуство кандидата, потребно је навести период запослења/ ангажмана.

Контактирани ће бити само кандидати који уђу у ужи избор, а комисија ће након бодовања саставити ранг листу кандидата на основу које ће предложити кандидате за ангажовање.

СКГО код избора понуђача задржава право да примени интерна правила и процедуре у погледу обима ангажовања екстерних сарадника.

За више информација можете контактирати Аниту Ратковић, сарадницу на пројекту, на електронску адресу anita.ratkovic@skgo.org